open-index/open-wikipedia-markdown huggingface dataset:
பாலன் நம்பியார்

**பாலன் நம்பியார்** (*Balan Nambiar*) (பிறப்பு நவம்பர் 12,1937) ஓர் இந்திய ஓவியர். மேலும் இவர் சிற்பி, வண்ணப்பூச்சுக் கலைஞர், புகைப்படக் கலைஞர், கல்வி ஆராய்ச்சியாளர் எனவும் அறியப்படுகிறார்.

## வாழ்க்கை வரலாறு
வலது|thumb| கடம்கோட்டு மக்கம் மற்றும் சிறு தெய்வங்கள்
ஒரு சிற்பியாக பாலன் நம்பியார் களிமண், இழை வலுவூட்டு சுதை, மரம், வெண்கலம், லேசான எஃகு மற்றும் துருப்பிடிக்காத எஃகு ஆகியவற்றுடன் பணியாற்றினார். இவரது பல படைப்புகள் வெளிப்புற சிற்பங்கள் அவற்றில் சில நினைவுச்சின்னங்களாக இருக்கிறது. இத்தாலியின் படுவாவைச் சேர்ந்த *பாவ்லோ டி பாலி*யிடமிருந்து நுட்பத்தைக் கற்றுக்கொண்ட பாலன், எனாமல் ஓவியங்களை உருவாக்கினார். இவரது படைப்புப் படைப்புகள் தேசிய மற்றும் சர்வதேச கலை கண்காட்சிகளில் காட்சிப்படுத்தப்பட்டன. அவற்றில் 1982 இல் வெனிஸ் பின்னேல், 1978 இல் ஹனோவரரில் கன்ஸ்ட்ரக்டா-78, 1975 இல் புது தில்லியில் உள்ள டிரையென்னேல் இந்தியா ஆகியவை அடங்கும். இவரது படைப்புகள் பல அருங்காட்சியகங்களின் நிரந்தர சேகரிப்பில் உள்ளன.

பாலன் நம்பியார், இந்தியாவின் மேற்கு கடற்கரையின் நூற்றுக்கணக்கான சடங்கு நிகழ்ச்சிகள் மற்றும் தெய்யம், பூத கோலா போன்ற கலை வடிவங்களை விரிவாக ஆய்வு செய்து, புகைப்படம் எடுத்து, ஆவணப்படுத்தியுள்ளார். இவரது கட்டுரைகளும் புகைப்படங்களும் புத்தகங்களாக வெளியிடப்பட்டுள்ளன. இவரது புகைப்படங்களில் சுமார் 1800 புகைப்படங்கள் புது தில்லியிலுள்ள இந்திரா காந்தி தேசிய கலை மையத்தால் கையகப்படுத்தப்பட்டுள்ளன.

படைப்புகள் மற்றும் கல்வி ஆராய்ச்சி ஆகிய இரண்டிற்கும் பாலன் விருதுகளைப் பெற்றுள்ளார். 1981 இல் இந்திய தேசிய விருது மற்றும் 1980 இல் கருநாடக மாநில விருது லலித் கலா அகாதமி (தேசிய நுண்கலை கழகம்) தனது சிற்பங்களுக்காக, 1982–83 இல் இந்திய கலாச்சார அமைச்சகத்தின் மூத்த சக ஊறியர் அங்கீகாரம், 1983–85 இல் நேரு நினைவு நிதியத்தின் நேரு சகா என்ற அங்கீகாரம், கல்வி ஆராய்ச்சிக்காக, 2005 இல் கேரள லலித கலா அகாதமியின் சகா, 2013 இல் ஓவியத்திற்காக கேரள சங்கீத நாடக அகாதமியின் பிரவாசி கலாரத்னா விருது போன்றவை. கேரள அரசு 2015 ஆம் ஆண்டு கலைப் பிரிவினருக்கு  வழங்கும் உயர்ந்த மாநில விருதான ரவி வர்மா புரஸ்காரத்தை 2014 ஆம் ஆண்டு இவருக்கு வழங்கியது. பெங்களூரில் உள்ள தேசிய நவீன கலைக்கூடம், பாலன் நம்பியாரின் ஆறு தசாப்த காலப் படைப்புகளின் பின்னோக்கிய பார்வையை பிப்ரவரி 2018 இல் நடத்தியது. இது சதானந்த் மேனனால் நிர்வகிக்கப்பட்டது .https://www.thehindu.com/entertainment/art/balan-nambiar-and-his-six-decades-of-engagement-with-materiality/article22773286.ece

பாலன் நம்பியார், புது தில்லியில் உள்ள லலித் கலா அகாதமியின் தலைவராகவும், அதன் பொதுக்குழு உறுப்பினராகவும், இந்தியாவின் கலாச்சாரத்திற்கான மத்திய ஆலோசனைக் குழுவின் உறுப்பினராகவும் இருந்துள்ளார்.

## முக்கியப் படைப்புகள்
வலது|thumb| ''திம்கனுக்கான சிற்பம்'', 2004
வலது|thumb| கட்டடக்கலையில் கவிதை, 2004
வலது|thumb| ''வானமே எல்லை'', 2010

## மேற்கோள்கள்

## வெளி இணைப்புகள்

* Personal website
* Balan Nambiar Interview by Parul, Chandigarh Lalit Kala Academy

பகுப்பு:வாழும் மக்கள்
பகுப்பு:1937 பிறப்புகள்
பகுப்பு:மலையாள மக்கள்
பகுப்பு:கண்ணூர் மாவட்ட மக்கள்
பிரதம மந்திரி மெகா ஒருங்கிணைந்த ஜவுளி பிராந்தியம் மற்றும் ஆடைப் பூங்கா

இந்தியாவில் ஜவுளி உற்பத்தி செய்யும் தொழில்துறைகளை ஊக்குவிப்பதற்காக **பிரதம மந்திரி மாபெரும் ஒருங்கிணைந்த ஜவுளி மண்டலம் மற்றும் ஆடைகள் பூங்கா** (*PM MITRA*) என்னும் ஒரு  திட்டத்தை 2021 ஆம் ஆண்டு இந்திய அரசு அறிவித்தது. இந்தத் திட்டம் ஐக்கிய நாடுகள் சபை நிலையான வளர்ச்சி இலக்கு 9-ஐ ஊக்குவிப்பதை நோக்கமாகக் கொண்டுள்ளது. நூற்பு, நெசவு, சாயம் பூசுதல் அல்லது பதப்படுத்துதல் மற்றும் அச்சிடுதல் உள்ளிட்ட ஆடை உற்பத்தியின் முழு செயல்முறையையும் ஒரே இடத்தில் ஒருங்கிணைப்பதை இந்தத் திட்டம் நோக்கமாகக் கொண்டுள்ளது. ****

## வரலாறு
ஜவுளித் துறையை ஊக்குவிப்பதற்காக மெகா ஒருங்கிணைந்த ஜவுளிப் பகுதி மற்றும் ஆடை (MITRA) 2021 ஆம் ஆண்டில் இந்திய அரசால் அறிவிக்கப்பட்டது. மாநிலங்களில் ஏற்கனவே தொழிற்துறை உள்ள இடங்களையோ புதிய இடங்களையோ தேர்ந்தெடுத்து மாபெரும் ஒருங்கிணைந்த ஜவுளி மண்டலம் மற்றும் ஆடைகள் பூங்காக்களை அமைக்கலாம்.

## பூங்காக்கள்
4, 445 கோடி ரூபாய் செலவில் 7 இடங்களில் மெகா ஒருங்கிணைந்த ஜவுளி பிராந்தியம் மற்றும் ஆடைத் தொழிற்சாலைகள் அமைக்க திட்டமிடப்பட்டுள்ளது.

பிரதம மந்திரி மித்ரா பூங்காக்கள் அமைக்க தேர்ந்தெடுக்கப்பட்டுள்ள இடங்கள்:

## நன்மைகள்
மாபெரும் ஒருங்கிணைந்த ஜவுளி பிராந்தியம் மற்றும் ஆடை பின்வரும் வசதிகளைக் கொண்டிருக்கும்ஃ 

* ஜவுளித் தொழிலுக்கு முழுமையான மதிப்புச் சங்கிலியாக ஒருங்கிணைந்த அமைப்பில் பெரிய அளவிலான மற்றும் நவீன தொழில்துறை உள்கட்டமைப்பு வசதிகளை மேம்படுத்துதல்.
* சரக்குப் போக்குவரத்து செலவுகளைக் குறைப்பதில் உதவியாக இருக்கும்.
* இந்திய ஜவுளியை போட்டித்திறன் மிக்கதாக ஆக்குகிறது.
* வேலைவாய்ப்புகளை அதிகரித்தல்.

## மேலும் காண்க
* இந்தியாவில் ஜவுளித் தொழில்
* இந்தியாவில் உற்பத்தி
* இந்தியாவில் உற்பத்தியுடன் இணைக்கப்பட்ட ஊக்கத் திட்டங்கள்

## சான்றுகள்

பகுப்பு:இந்திய அரசின் திட்டங்கள்
பகுப்பு:மோதி ஆட்சியின் திட்டங்கள்
மோனசைட்டு-(Ce)

**மோனசைட்டு-(Ce)** (*Monazite-(Ce)*) என்பது  CePO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் மோனசைட்டு கனிமத்தை Mnz-Ce என்ற குறியீட்டால் அடையாளப்படுத்துகிறது.

மோனாசைட்டு கனிமக் குழுவின் மிகவும் பொதுவான பிரதிநிதியாக மோனாசைட்டு-(Ce) கருதப்படுகிறது. மோனாசைட்டு-(La), மோனாசைட்டு-(Nd), மற்றும் மோனாசைட்டு-(Sm) ஆகியவற்றின் சீரியம்-ஆதிக்கம் செலுத்தும் ஒப்புமையாகவும்  காசுபரைட்டு-(Ce) கனிமத்தின் பாசுபரசு ஒப்புமையாகவும் இக்கனிம கருதப்படுகிறது.  இந்தக் குழுவில் AXO4 என்ற பொதுவான வாய்ப்பாட்டுடன் கூடிய எளிய அருமண் பாசுபேட்டு தாதுக்கள் உள்ளன. இங்கு A = Ce, La, Nd, அல்லது Sm (அல்லது, அரிதாக, Bi), மற்றும் X = P அல்லது, அரிதாக, As ஆகியவற்றைக் குறிக்கும்  A தளம் Ca மற்றும் Th தனிமங்களையும் கொண்டிருக்கலாம். 

## மேற்கோள்கள்

பகுப்பு:சீரியம் கனிமங்கள்
பகுப்பு:பாசுபேட்டுகள்
பகுப்பு:ஒற்றைச்சரிவச்சுக் கனிமங்கள்
செரியானைட்டு-(Ce)

**செரியானைட்டு-(Ce)-** (*Monazite-(Ce)*) என்பது   (Ce,Th)O2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒப்பீட்டளவில் இது ஓர் அரிதான ஆக்சைடு கனிமமாகும். யுரேனைட்டு கனிமக் குழுவைச் சேர்ந்தது.  அத்தியாவசியமான நாண்கிணைதிற சீரியத்தைக் கொண்ட தற்போது அறியப்பட்ட சில கனிமங்களில் இதுவும் ஒன்றாகும். சுடெடிண்டைட்டு மற்றும் டைர்னாசைட்டு-(La) ஆகியவை மற்ற சில எடுத்துக்காட்டுகளாகும். 

பன்னாட்டு கனிமவியல் சங்கம் செரியானைட்டு-(Ce) கனிமத்தை Cei-Ce என்ற குறியீட்டால் அடையாளப்படுத்துகிறது.

## தோற்றம்
செரியானைட்டு-(Ce) காரப் பாறைகளுடன் தொடர்பு கொண்டுள்ளது. பெரும்பாலும் நெஃபலின் சினைட்டுகள் என்ற காரப் பாறைகளுடன் சேர்ந்து காணப்படுகிறது. It may be found in carbonatites. கார்பனேட்டைட்டுகளிலும் இக்கனிமம் காணப்படலாம். அபடைட்டு குழுவின் கனிமங்கள், பாசுட்னாசைட்டு-குழு கனிமங்கள், கால்சைட்டு, பெல்ட்சுபார் "புளூசெரைட்டு", "ஐதரோமிகா", இல்மனைட்டு, நெஃபலின், மேக்னடைட்டு, டோர்னெபோமைட்டு" மற்றும் திரெமோலைட்டு ஆகியவற்றுடன் செரியானைட்டு-(Ce) தொடர்பு கொண்டுள்ளது.  இது அறியப்பட்ட மிகவும் எளிமையான சீரியம் கனிமமாகும்.

தோரியம் தவிர செரியனைட்டு-(Ce) சுவடு அளவில் நையோபியம், இட்ரியம், இலந்தனம், இட்டெர்பியம், சிர்க்கோனியம் மற்றும் தாண்டலம் ஆகியவற்றுடனும் சேர்ந்து இருக்கும்.

## படிகக் கட்டமைப்பு
படிக அமைப்பு பற்றிய விவரங்களுக்கு சீரியம்(IV) ஆக்சைடை ஒப்பிட்டு பார்க்கலாம். சீரியா மற்றும் தோரியா இரண்டும் புளோரைட்டு அமைப்பைக் கொண்டுள்ளன.

## மேற்கோள்கள்

பகுப்பு:ஆக்சைடு கனிமங்கள்
பகுப்பு:சீரியம் கனிமங்கள்
பகுப்பு:இலந்தனைடு கனிமங்கள்
பகுப்பு:கனசதுரக் கனிமங்கள்
பாதேபூர் சட்டமன்றத் தொகுதி

**பாதேபூர் சட்டமன்றத் தொகுதி** *(Patepur Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது வைசாலி மாவட்டத்தில் அமைந்துள்ளது. பாதேபூர், உஜியார்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
ஆடுதுறை - 56

**ஆடுதுறை - 56** அல்லது **ஏடிடீ - 56** *(ADT 56) முன்மொழிவு எண்: (IET27920),சுட்டுப்பெயர்: (AD 16028)* எனப்படும் இந்த நெல் வகை, **வாரங்கல் -14377 (WGL 14377)** மற்றும் **[[எம் டி யு - 5 (நெல்)|மதுரை - 5]]** நெல் இரகங்களை இணைத்து உருவாக்கப்பட்ட தமிழ்நாட்டின் கலப்பின நெல் இரகமாகும்.

## காலம்
குறுகிய கால சாகுபடிக்கு உகந்ததாக உள்ள இது, **115 - 120** நாட்களில் அறுவடைக்கு வரக்கூடியது. கார்,  குறுவை, நவரை மற்றும் கோடைப் போன்ற பருவங்களில் பயிரிடப்படும் இந்த நெல்வகை, தமிழ்நாட்டின் நீர்ப்பாசன வசதிப் பெற்ற இடங்களுக்கு ஏற்றதாக கூறப்படுகிறது.

## மகசூல்
தானிய நிறமாற்றம், தண்டு துளைப்பான் மற்றும் இலை சுருக்கம் ஆகியவற்றிற்கு மிதமான எதிர்ப்புத் திறன் கொண்ட ஆடுதுறை - 56, ஒரு எக்டேருக்கு சராசரியாக **6400** கிலோ உற்பத்தித் திறன் கொண்டதாக பதிவு செய்யப்பட்டுள்ளது.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள TRRI நிறுவனத்தால் 2021 ஆம் ஆண்டு, **ஆடுதுறை - 56** நெல் இரகத்தை வெளியிடப்பட்டதாக அறியப்படுகிறது.

## சாகுபடி
தமிழ்நாட்டின் நெல் வகையான இது, சத்தீசுகர், மகாராட்டிரம், மத்தியப் பிரதேசம் (மண்டலம் V), பீகார், மேற்கு வங்காளம் மற்றும் சார்க்கண்டு (மண்டலம் III) ஆகிய மாநிலங்களுக்கு சாகுபடி செய்யப்  பரிந்துரைக்கப்படுகிறது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
கில்லா சைஃபுல்லா மாவட்டம்

**கில்லா சைஃபுல்லா மாவட்டம்** (*Kila Saifullah District*), பாகிஸ்தான் நாட்டின் பலூசிஸ்தான்  மாகாணத்தின் 37 மாவட்டங்களில் ஒன்றாகும். இம்மாவட்டம் பலூசிஸ்தானின் வடமேற்கில், ஆப்கானித்தான் நாட்டின் எல்லையை ஒட்டி அமைந்துள்ளது. இம்மாவட்டத்தின் நிர்வாகத் தலைமையிடம் **கில்லா சைஃபுல்லா** நகரம் ஆகும். இது மாகாணத் தலைநகரான குவெட்டாவிற்கு தென்மேற்கே 189 கிலோமீட்டர் தொலைவில் உள்ளது. 
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி கில்லா சைஃபுல்லா மாவட்ட மக்கள் தொகை   3,80,200 ஆகும். அதில் கிராமப்புற மக்கள் தொகை 316,025 மற்றும் நகர்புற மக்கள் தொகை  64,175 ஆகும். இதன் சராசரி எழுத்தறிவு 32.96% ஆக உள்ளது. இம்மாவட்டத்தில் பஷ்தூ மொழியை 378,379 பேரும், பலூச்சி மொழியை 606 பேரும், உருது, பஞ்சாபி, சிந்தி,  சராய்கி மொழிகளை 1618 பேரும் பேசுகின்றனர்.
## மாவட்ட நிர்வாகம்
இம்மாவட்டம் 5 வருவாய் வட்டங்களைக் கொண்டது. அவைகள் பின்வருமாறு:
# கில்லா சைஃபுல்லா வட்டம்
# லோய்பாண்ட் வட்டம
# முஸ்லீம் பாக் வட்டம்
# பத்தினி வட்டம்
# கான் மெதர்சாய் வட்டம்
## கனிம வளம்
இம்மாவட்டத்தில் குரோமைட், ஜிப்சம், நிலக்கரி, உப்பு, கருங்கல், பளிங்குக் கல், செப்பு மற்றும் சரளை அனற்பாறைகள் கிடைக்கிறது.
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
அசோகன் சருவில்

**அசோகன் சருவில்** (*Asokan Charuvil*) என்பவர் மலையாள  சிறுகதை எழுத்தாளர் ஆவார். இவர் கேரளச் சாகித்திய அகாதமி விருது, முட்டத்து வர்க்கி விருது உட்பட பல விருதுகளைப் பெற்றவர்.

கேரள மாநிலம் திருச்சூர் மாவட்டத்தில் உள்ள காட்டூரில் 1957 ஆம் ஆண்டு பிறந்த இவர், கரளம் உயர்நிலைப் பள்ளி, நாட்டிக்காவில் உள்ள எஸ்.என். கல்லூரி மற்றும் இரிஞ்ஞாலகுடாவில் உள்ள எஸ். என். ஆசிரியர் கல்வி நிறுவனம் ஆகியவற்றில் தனது படிப்பை முடித்தார். இவர் பதிவுத் துறையில் அதிகாரியாகவும், கேரள பொது சேவை ஆணையத்தின் உறுப்பினராகவும் இருந்தார். 2018 முதல், இவர் புரோகமன கலா சாகித்ய சங்கத்தின் பொதுச் செயலாளராக உள்ளார். 
thumb|2024 அக்., கொல்லத்தில் நடந்த கூட்டத்தில் வயலார் விருது பெற்ற அசோகன் சருவில் பேசுகிறார்

## படைப்புகளின் பட்டியல்

* *சூரியகாந்திகளுடே நகரம்* (1987)
* *பரிச்சித கந்தங்கள்* (1993)
* *ஒரு ராத்திரிக்கு ஒரு பகல்* (1996)
* *மரிச்சாவருடெ கடல்*
* *கதகளிலே வீடு*
* *தெய்வவிஸ்வாசதே குறிச்சு ஒரு லகு உபன்யாசம்*
* *சிம்மினி வெளிச்சத்தில் பிரகாசிக்குன்ன லோகம்*
* *கங்காரு நிருத்தம்*
* *அசோகன் சருவிலின்டே கதகள்*
* *கிளர்குமாருடே ஜீவிதம்*
* *காட்டூர் கடவிலே கிரூரகிருத்யம்*
* *சதுரவும் ஸ்த்ரீகளும்*
* *ஜலஜீவிதம்*
* *தெரிஞ்செடுத்த கதகள்*
* *கடல்கரையிலெ வீடு*
* *அமேசாண்*
* *கல்பணிக்காரன்*
* *கரப்பன்*

thumb|கொல்லத்தில் நடந்த ஒரு கூட்டத்தில் வாசகர்களுக்காக அசோகன் சாருவில் தனது பதகத்தில் கையெழுத்திடுகிறார்.

## விருதுகள்

* 1986: செருகாடு விருது 
* 1993: அபுதாபி சக்தி விருது - *பரிச்சித கந்தங்கள்* 
* 1995: இடச்சேரி விருது – *ஒரு ராத்திரிக்கு ஒரு பகல்* 
* 1998: கதைக்கான கேரள சாகித்ய அகாதமி விருது – *ஒரு ராத்திரிக்கு ஒரு பகல்* 
* 2010: பத்மராஜன் விருது – *அமேசான்* 
* 2014: முட்டத்து வர்க்கி விருது 
* 2014: அபுதாபி சக்தி விருது - *புதினங்கள்* 
* 2024: வயலார் விருது - காட்டூர்கடவு 

## மேற்கோள்கள்

பகுப்பு:மலையாள எழுத்தாளர்கள்
பகுப்பு:கேரள எழுத்தாளர்கள்
பகுப்பு:1957 பிறப்புகள்
பகுப்பு:வாழும் மக்கள்
பகுப்பு:கேரள சாகித்ய அகாடமி விருது பெற்றவர்கள்
நாகம்பட்டி ஊராட்சி, திண்டுக்கல்

திண்டுக்கல் மாவட்டம், வேடசந்தூர் வட்டத்தில், நாகம்பட்டி பஞ்சாயத்து, வேடசந்தூர் பேரூருக்கு மேற்குப் பகுதியில் அமைந்துள்ளது. பஞ்சாயத்தின் அலுவலகம் ஒட்டன்சத்திரம் ரோட்டில், சேணன் கோட்டையில் அமைந்துள்ளது. இதன் மேற்கு எல்லையாக ஒட்டநாகம்பட்டி - புதூரும் - தென்கிழக்கு எல்லையாக நாகம்பட்டியும், வடகிழக்கு எல்லையாக கருக்காம்பட்டி - எல்லை காளியம்மன் கோவிலும்,  வடமேற்கு எல்லையாக குறியாண்டிக் குளமும், தென்மேற்கே சித்தமரம் நால்ரோடு பகுதியும் அமைந்துள்ளது. இதில் 13 கிராமங்கள் அமைந்துள்ளது. பிரதான தொழில் விவசாயம். நூற்பாலைகளும் சோப்பு அலைகளும் அமைந்துள்ளன. ஐந்து ஊராட்சி ஒன்றிய துவக்கப் பள்ளிகளும், ஒரு நடுநிலைப் பள்ளியும் உள்ளது. அய்யனர் கோவில், ஒட்டநாகம்பட்டி முனியப்பன் கோவில், கருக்காம்பட்டி எல்லை காளியம்மன் கோவில் மற்றும் ஆஞ்சநேயர் கோவில் புகழ்பெற்றவை. பஞ்சாயத்தின் வருவாய் கிராமம் வேடசந்தூர் கிராமம் (கஸ்பா) ஆகும். ஒட்டநாகம்பட்டி - புதூர், ஒட்ட நாகம்பட்டி, சீத்தமரம், சேணன் கோட்டை, பெருமாள் கவுண்டன்பட்டி, குன்னம்பட்டி, லவு கணம்பட்டி, அரிச்சாகவுண்டனூர், நாகம்பட்டி, அய்யனார்நகர், தம்மனம்பட்டி, கருக்காம்பட்டி, கொண்ணாம்பட்டி, மகாத்மாநகர் (மாட்டு ஆஸ்பத்திரி). குறியாண்டிக் குளம் போன்ற சிறுகிராமங்களை உள்ளடக்கியது. Pin Code. 624710.
விசாகப்பட்டினம் நகர காவல்துறை

**விசாகப்பட்டினம் நகர காவல்துறை** (*Visakhapatnam City Police*) என்பது இந்தியாவிலுள்ள ஆந்திரப் பிரதேசத்தின் விசாகப்பட்டினம் நகரத்திற்கான உள்ளூர் சட்ட அமலாக்க நிறுவனமாகும். மேலும் இந்நிறுவனம் நகர காவல் ஆணையரால் தலைமை தாங்கப்படுகிறது. விசாகப்பட்டினம் நகர காவல்துறை முறைசாரா முறையில் வைசாக்கு நகர காவல்துறை என்றும் அழைக்கப்படுகிறது.

## நிறுவன அமைப்பு
விசாகப்பட்டினம் காவல் ஆணையரகம் ஒரு காவல் ஆணையர் மற்றும் ஓர் இணை காவல் ஆணையர் தலைமையில் செயல்படுகிறது. நிறுவனத்தில் 2 பிரிவுகளும் 6 துணைப் பிரிவுகளும் உள்ளன. ஒவ்வொரு பிரிவிலும் ஒரு துணை காவல் ஆணையர் மற்றும் உதவி காவல் ஆணையர் ஆகியோர் குறிப்பிட்ட எண்ணிக்கையிலான காவல் நிலையங்களைக் கொண்டுள்ளனர்.
;படிநிலை
*காவல் ஆணையர்
*இணை காவல் ஆணையர்
*துணை காவல் ஆணையர்
*கூடுதல் துணை காவல் ஆணையர்
*உதவி ஆணையர்
*காவல் ஆய்வாளர்
*காவல் துணை ஆய்வாளர்
*உதவி காவல் துணை ஆய்வாளர்
*தலைமைக் காவலர்
*காவலர்

## தற்போதைய அமைப்பு
தற்போது விசாகப்பட்டினம் நகர காவல்துறை 2 பிரிவுகளையும் 6 துணைப் பிரிவுகளையும் கொண்டுள்ளது.
*விசாகப்பட்டினம் 1
*விசாகப்பட்டினம் 2
;துணைப்பிரிவுகள்.
*கிழக்கு துணைப் பிரிவு
*மேற்கு துணைப் பிரிவு
*தெற்கு துணைப் பிரிவு
*வடக்கு துணைப் பிரிவு
*துறைமுகத் துணைப் பிரிவு
*துவாரகா துணைப் பிரிவு

## கட்டளை கட்டுப்பாட்டு மையம்
விசாகப்பட்டினம் காவல்துறையிடம் ஒரு கட்டளை கட்டுப்பாட்டு மையம் உள்ளது. இதன் மூலம் விசாகப்பட்டினம் நகர காவல்துறை முழு நகரத்தையும் கண்காணிக்க முடியும்.

## மேற்கோள்கள்

பகுப்பு:விசாகப்பட்டினம் மாவட்டம்
பஞ்ச்கூர் மாவட்டம்

**பஞ்ச்கூர் மாவட்டம்** (*Panjgur District*), பாகிஸ்தான் நாட்டின்  பலூசிஸ்தான் மாகாணத்தின் 37 மாவட்டங்களில் ஒன்றாகும். பஞ்ச்கூர் மாவட்டம் பலூசிஸ்தானின் தென்மேற்கில், மக்ரான் கோட்டத்தில் உள்ளது. இதன் நிர்வாகத் தலைமையிடம் பஞ்ச்கூர் நகரம் ஆகும். பஞ்ச்கூர் நகரம், மாகாணத் தலைநகரான குவெட்டாவிற்கு தென்மேற்கே 518 கிலோமீட்டர் தொலைவில் உள்ளது.
## மாவட்ட எல்லைகள்

பஞ்ச்கூர் மாவட்டத்தின் வடக்கில் வாசூக் மாவட்டமும், கிழக்கில் அவரான் மாவட்டமும், தெற்கில் கெச் மாவட்டமும், மேற்கில் ஈரான் நாடும்  எல்லைகளாக உள்ளது. 
## பெயர்க் காரணம்
ஈரானிய மொழியில் பஞ்ச் எனில் ஐந்து என்றும்; கோர் எனில் கல்லறை என்றும் பொருள்.பஞ்ச்கூர் மாவட்டத்தில் ஐந்து கல்லறைகள் உள்ளது. 
## மாவட்ட நிர்வாகம்
பஞ்ச்கூர் மாவட்டம் கௌவர்கோ வட்டம், பஞ்ச்கூர் வட்டம், பரூம் வட்டம், கிச்சிக் வட்டம் மற்றும் கல்லாக் வட்டம் என ஐந்து வருவாய் வட்டங்களையும், 16 ஒன்றியக் குழுக்களையும் கொண்டது.
## மக்கள் தொகை பரம்பல்
2023 பாகிஸ்தான் மக்கள் தொகை கணக்கெடுப்பின்படி, 16,891 சதுர கிலோமீட்டர் பரப்பளவு கொண்ட பஞ்ச்கூர் மாவட்டத்தின் மொத்த மக்கள் தொகை 5,09,781 ஆகும்.  கிராமப்புறங்களில் 352,088 பேரும்; நகர்புறங்களில் 1,57,693 பேரும் வாழ்கின்றனர்.14 வயதிற்குட்பட்ட குழந்தைகள் 2,10,523 பேர் உள்ளனர்.  
சராசரி எழுத்தறிவு 42.07% ஆகும். இம்மாவட்டத்தில் பலூச்சி மொழியை 5,07,884 (99.6%) பேரும், பிற மொழிகளை 1,817 பேரும் பேசுகின்றனர்.இம்மாவட்டத்தில் இசுலாம் 99.20%, கிறித்தவம் 0.44% மற்றும் பிற சமயங்கள் 0.36% பின்பற்றுகின்றனர். 
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
தாவின்சைட்டு

**தாவின்சைட்டு** (*Davinciite*) என்பது  Na12K3Ca6Fe2+3Zr3(Si26O73OH)Cl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாவின்சைட்டு யூடியலைட்டு குழுவில் இடம்பெற்றுள்ள மிகவும் அரிதான ஒரு கனிமமாகும். கொடுக்கப்பட்ட வாய்ப்பாட்டில் வளைய சிலிக்கேட்டு குழுக்களின் இருப்பு காட்டப்படவில்லை.  கனிமத்திற்கு லியோனார்டோ தாவின்சி நினைவாகப் பெயரிடப்பட்டது, ஏனெனில் அவர் பயன்படுத்திய வித்தியாசமான வடிவியல் வடிவங்களைக் குறிக்க, கனிம விளக்கத்தின் ஆசிரியர்களால் தாவின்சைட்டு கட்டமைப்பின் வித்தியாசமான வடிவவியலுடன் ஒப்பிடப்பட்டது.

பன்னாட்டு கனிமவியல் சங்கம் தாவின்சைட்டு கனிமத்தை Dvc என்ற குறியீட்டால் அடையாளப்படுத்துகிறது.

## தோற்றம்
உருசியாவின் கோலா தீபகற்பத்தில் உள்ள கிபினி மலைத்தொடரில் உள்ள  ராசுவ்முச்சோர் மலையில் அதிக காரத்தன்மை கொண்ட பெக்மாடைட்டு பாறையில் தாவின்சைட்டு கண்டுபிடிக்கப்பட்டது. ஏகிரின், டெல்கைலைட்டு, நெஃபலின், பொட்டாசியம் பெல்ட்சுபார், செர்பகோவைட்டு, சோடலைட்டு, டிச்செர்பிசரைட்டு, ராசுவுமைட்டு (சல்பைடுகள்), நைட்ரைட்டு, நகாஃபைட்டு மற்றும் வில்லியுமைட்டு ஆகியவை தாவின்சைட்டுடன் தொடர்புடைய கனிமங்கள் ஆகும்.

## வேதியியல்
இசுட்ரோன்சியம், மாங்கனீசு, தைட்டானியம் ஆகியவை தாவின்சைட்டில் உள்ள அசுத்தங்களில் அடங்கும். மேலும் சிறிய அளவில் அலுமினியம், பேரியம், ஆஃப்னியம் மற்றும் நையோபியம் ஆகியவையும் அடங்கும். கனிமத்தில் சிறிது தண்ணீரும் கலந்துள்ளது.

## மேற்கோள்கள்

பகுப்பு:சோடியம் கனிமங்கள்
பகுப்பு:பொட்டாசியம் கனிமங்கள்
பகுப்பு:கால்சியம் கனிமங்கள்
பகுப்பு:இரும்பு(II) கனிமங்கள்
பகுப்பு:சிர்க்கோனியம் கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:வளையசிலிக்கேட்டுகள்
பிரமிளா ஐயப்பா

**பிரமிளா ஐயப்பா** (*Pramila Aiyappa*) இந்தியாவைச் சேர்ந்த எப்டத்லான் என அழைக்கப்படும் எழுவகைத்தடகள விளையாட்டு வீராங்கனையாவார். 1977ஆம் ஆண்டு மார்ச்சு மாதம் 8ஆம் தேதியன்று கர்நாடக மாநிலத்தின் குடகு மாவட்டத்தில் இவர் பிறந்தார்.  2000ஆம் ஆண்டு சிட்னியில் நடைபெற்ற கோடைகால ஒலிம்பிக்கு விளையாட்டுப் போட்டியில்  அதிகாரப்பூர்வமாக அறிமுகமானார். அங்கு இவர் பெண்கள் எழுவகைத்தடகளப் போட்டியில் 5,548 புள்ளிகளுடன் 24ஆவது இடத்தைப் பிடித்தார். பிரமிளா குதந்தா ஐயப்பா, பிரமிளா கணபதி என்ற பெயர்களாலும் அறியப்படுகிறார்.

2008 ஆம் ஆண்டு சீனாவின் பெய்சிங் நகரத்தில்  நடந்த கோடைகால ஒலிம்பிக்கு போட்டியில்   தனது எட்டு வருட இடைவெளிக்குப் பிறகு மீண்டும் பெண்கள் எழுவகைத்தடகளப் போட்டியில் சக தடகள வீரர்களான சோபா இயாவூர் மற்றும் சுசுமிதா சிங்கா ராய் ஆகியோருடன் பிரமிளா ஐயப்பா இரண்டாவது முறையாகப் போட்டியிட்டார். இந்தப் போட்டியில் பங்கேற்ற 43 எழுவகைத்தடகள  வீரர்களில், மொத்தம் 5,771 புள்ளிகளுடன் இவர் ஆரம்பத்தில் 28ஆவது இடத்தைப் பிடித்தார். ஆனால் உக்ரைனின் இலியுட்மிலா பிளான்சுகா மெத்தில்டெசுடோசுடிரோனுக்கு நேர்மறை சோதனை செய்த பிறகு அவரது வெள்ளிப் பதக்கம் பறிக்கப்பட்டபோது, ​​இவர் ஓர் உயர்ந்த இடத்திற்கு உயர்த்தப்பட்டார்.

2010 ஆம் ஆண்டு இந்தியாவின் புது தில்லியில் நடந்த பொதுநலவாய விளையாட்டுப் போட்டிகளில் பிரமிளா ஐயப்பா போட்டியை நடத்தும் நாடான இந்தியாவைப் பிரதிநிதித்துவப்படுத்தினார். இப்போட்டியில் மொத்தம் 5,330 புள்ளிகளுடன் ஐந்தாவது இடத்தைப் பிடித்தார்.

## மேற்கோள்கள்

## வெளி இணைப்புகள்

*
NBC 2008 Olympics profile

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:குடகு மாவட்ட மக்கள்
பகுப்பு:இந்தியத் தடகள வீரர்கள்
பகுப்பு:இந்திய ஒலிம்பிக் வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:இந்தியப் பெண் தடகள வீரர்கள்
சமஸ்தீபூர் சட்டமன்றத் தொகுதி

**சமஸ்தீபூர் சட்டமன்றத் தொகுதி** *(Samastipur Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சமஸ்திபூர் மாவட்டத்தில் அமைந்துள்ளது. இது சமஸ்தீபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்
}

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
த. சாந்தகுமாரி

**த. சாந்தகுமாரி** (*T. Santhakumari*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் வெள்ளக்கோயில் பகுதியினைச் சேர்ந்தவர். திருப்பூர் ஜீவபாரதி மகளிர் உயர்நிலைப் பள்ளியில் கல்வி பயின்ற இவர், திருச்சிராப்பள்ளி சீதாலட்சுமி இராமசாமி கல்லூரியில் பல்கலைக்கழக புதுமுக வகுப்பினை முடித்துள்ளார். சென்னை கீழ்பாக்கம் மருத்துவக் கல்லூரியில் இளநிலை மருத்துவத்தில் பட்டம் பெற்ற மருத்துவர் இவராவார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தாராபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## மேற்கோள்கள்

பகுப்பு:1950 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:திருப்பூர் மாவட்ட மக்கள்
பாசரி கோம்பை

**பாசரி கோம்பை** (**Pasari kombai**) என்பது இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில், வைரிசெட்டிபாளையம்தின் புறநகரம் மற்றும் கிராமம் ஆகும்.திருச்சி மாவட்டத்தில் உள்ள இந்த ஊர் மட்டும் கொங்கு நாட்டின் ஒரு பகுதியாகும்.
பெ. மாரப்பன்

**பெ. மாரப்பன்** (*P. Marappan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் திருப்பூர் நகரைச் சேர்ந்தவர். திருப்பூர் கே. எசு. சி. உயர்நிலைப் பள்ளியில் கல்வி பயின்றுள்ளார். இளங்கலை படிப்பினை கோயம்புத்தூர் பூ. சா. கோ. கலை அறிவியல் கல்லூரியிலும் இளங்கலைச் சட்டப் படிப்பினை சென்னை சட்டக் கல்லூரியிலும் முடித்துள்ளார் திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காங்கேயம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1937 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:திருப்பூர் மாவட்ட மக்கள்
ஆந்திரப் பிரதேசம் (பத்திரிகை)

**ஆந்திரப் பிரதேசம் (பத்திரிகை)** (*Andhra Pradesh (magazine)*) இந்தியாவின் ஆந்திரப் பிரதேச மாநில அரசின் தகவல் மற்றும் மக்கள் தொடர்புத் துறையால் கொண்டுவரப்பட்ட ஓர் அதிகாரப்பூர்வ மாத இதழாகும்.  இந்த இதழ் 1952ஆம் ஆண்டில் தொடங்கப்பட்டது. ஐதராபாத்திலிருந்து ஆங்கிலம், தெலுங்கு மற்றும் உருது மொழிகளில் வெளியிடப்பட்டது. ஆந்திரப் பிரதேச அரசு மேற்கொண்ட வளர்ச்சி நடவடிக்கைகள் குறித்த தகவல்களை இப்பத்திரிகை வழங்கியது. ஆளுமை மேம்பாடு, நகைச்சுவை, தொழில் ஆலோசனை, பொழுதுபோக்கு, சிறுகதைகள் மற்றும் கவிதை பற்றிய சுவாரசியமான கட்டுரைகளை ஒவ்வொரு இதழிலும் வெளியிடப்பட்டன. ஆந்திரப் பிரதேசம் (பத்திரிகை) இதழின் இணையவழி பதிப்பும் வெளியிடப்பட்டது. ஆனால் தெலுங்கானா பிரிந்த பிறகு, உருது மொழியில் வெளியீடு நிறுத்தப்பட்டது.  2019ஆம் ஆண்டு சூன் மாத இதழுடன் இதழின் வெளியீடு நிறுத்தப்பட்டது. 

## மேற்கோள்கள்

பகுப்பு:ஆந்திரப் பிரதேசத்தில் ஊடகம்
பகுப்பு:ஆந்திரப் பிரதேச அரசு
ஆந்திரப் பிரதேச பத்திரிகை அகாதமி

**ஆந்திரப் பிரதேச பத்திரிகை அகாதமி** (*Press Academy of Andhra Pradesh*) இந்தியாவின் ஆந்திரப் பிரதேச மாநிலத்தில் பத்திரிகைத் துறையில் ஆய்வு மற்றும் ஆராய்ச்சியை ஒருங்கிணைக்கும் ஓர் அரசு நிறுவனமாகும். 1996ஆம் ஆண்டு பிப்ரவரி மாதம் 24ஆம் தேதியன்று நிறுவப்பட்டது.  கே.சீனிவாச ரெட்டி அகாதமியின் முதல் தலைவராக இருந்தார்.  தொழில்முறை பத்திரிகையாளர்களின் திறன்கள் மற்றும் தரங்களை மேம்படுத்துவதும் அகாதமியின் நோக்கமாகும்.  ஆந்திரப் பிரதேசம் இரண்டாகப் பிரிக்கப்பட்ட பிறகு, தெலுங்கானா பத்திரிகை அகாடமி, தெலுங்கானா மாநில ஊடக அகாடமி என உருவாக்கப்பட்டது. 

2005ஆம் ஆண்டு வாக்கில், அகாதமி சுதந்திரத்திற்கு முந்தைய காலம் முதல் சுதந்திரத்திற்குப் பிந்தைய காலம் வரையிலான 1977ஆம் ஆண்டு வரை வெளியிடப்பட்ட 16 லட்சம் பக்க செய்தித்தாள்கள், பத்திரிகைகள் மற்றும் பருவ இதழ்களை இலக்க மயமாக்கியது. 2019ஆம் ஆண்டு நியமிக்கப்பட்ட தேவிரெட்டி சிறீநாத்து தற்போது அகாதமியின் தலைவராகப் பணியாற்றுகிறார்.

இவரது இரண்டு ஆண்டு பதவிக்காலம் 2021 நவம்பர் 7  அன்று முடிவடைந்ததால், பதவிக்காலத்தை மேலும் ஒரு வருடம் நீட்டிக்க அரசாங்கம் முடிவு செய்தது.ref> 2022ஆம் ஆண்டு அக்டோபர் மாதம் 27  அன்று, மூத்த பத்திரிகையாளர் கொம்மினேனி சிறீனிவாச ராவைத் தலைவராக நியமிக்க மாநில அரசு முடிவு செய்தது. 2022ஆம் ஆண்டு நவம்பர் மாதம் 10 அன்று இவர் பொறுப்பேற்றார். இருப்பினும், தனிப்பட்ட காரணங்களால் 2024 சனவரியில் அவர் பதவி விலகினார்.

## மேற்கோள்கள்

## வெளி இணைப்புகள்
*

பகுப்பு:ஆந்திரப் பிரதேசத்தில் ஊடகம்
குவெட்டா மாவட்டம்

**குவெட்டா மாவட்டம்** (*Quetta Districts*), பாகிஸ்தான் நாட்டின் பலூசிஸ்தான் மாகாணத்தில் உள்ள 37 மாவட்டங்களில் ஒன்றாகும். இம்மாவட்டம் பலூசிஸ்தான் மாகாணத்தில் வடமேற்கில் அமைந்துள்ளது. இதன் நிர்வாகத் தலைமையிடம் குவெட்டா நகரம் ஆகும். குவெட்டா நகரம், நாட்டின் தலைநகரான இசுலாமாபாத்து நகரத்திற்கு தென்மேற்கில் 892 கிலோமீட்டர் தொலைவில் உள்ளது.
## அமைவிடம்
 
குவெட்டா மாவட்டம் வடக்கில் கரேசாத் மாவட்டம், கிழக்கில் ஹர்னாய் மாவட்டம் & சியாராத் மாவட்டம், தெற்கில் மஸ்துங் மாவட்டம், மேற்கில் கில்லா அப்துல்லா மாவட்டம்  மற்றும் தென்மேற்கில் ஆப்கானித்தான் நாடும் எல்லைகளாக கொண்டுள்ளது.
## மாவட்ட நிர்வாகம்
குவெட்டா மாவட்டம் சில்ட்டான் வட்டம், சர்கூன் வட்டம், பாஞ்ச்பாய் வட்டம், சதர் வட்டம், குச்சியாக் வட்டம், சரியப் வட்டம் என 6 வருவாய் வட்டங்களாகப் பிரிக்கப்பட்டுள்ளது. 
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி சதுர கிலோமீட்டர் பரப்பளவும், 2,88,459  குடியிருப்புகளும் கொண்ட குவெட்டா மாவட்டத்தின் மொத்த மக்கள் தொகை 25,95,492 ஆகும். பாலின விகிதம் 103.48 ஆண்களுக்கு 100 பெண்கள் வீதம் உள்ளனர். இதன் சராசரி எழுத்தறிவு 56.29% ஆகும்.10 வயதிற்குட்பட்ட குழந்தைகள்   7,20,934 (31.74%) உள்ளனர். 1,565,546 (60.32%) மக்கள் நகர்புறங்களில் வாழ்கின்ற்னர்.
### சமயங்கள்
குவெட்டா மாவட்டத்தில் இசுலாம் 98.59%, கிறித்தவம் 1.1% மற்றும் பிற சமயங்கள் 0.31% வீதம் பயில்கின்றனர்.
### மொழிகள்
இம்மாவட்டத்தில் பஷ்தூ மொழியை 59.95% பேரும், பிராகுயி மொழியை 15.51% பேரும், பலூச்சி மொழியை 7.38% பேரும், பஞ்சாபி மொழியை 2.95% பேரும், உருது மொழியை 2.56 பேரும், சிந்தி மொழியை 1.34% பேரும், சராய்கி மொழியை 1.09% பேரும், இந்த்கோ மொழியை  0.82% பேரும் மற்றும் பிற மொழிகளை 8.4% பேரும் பேசுகின்றனர். 
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
ஆடுதுறை - 57

**ஆடுதுறை - 57** அல்லது **ஏடிடீ - 57** *(ADT 57) சுட்டுப்பெயர்: (AD 092191), முன்மொழிவு எண்: (IET 25569)* எனப்படும் இந்த நெல் வகை, **[[ஆடுதுறை - 45 (நெல்)|ஆடுதுறை - 45]]** மற்றும் **ACK 03002** நெல் இரகங்களை இணைத்து உருவாக்கப்பட்ட தமிழ்நாட்டின் கலப்பின நெல் இரகமாகும்.

## காலம்
குறுகிய கால சாகுபடிக்கு உகந்ததாக உள்ள இது, **115 - 120** நாட்களில் அறுவடைக்கு வரக்கூடியது. கார்,  குறுவை, நவரை மற்றும் கோடைப் போன்ற பருவங்களில் பயிரிடப்படும் இந்த நெல்வகை, தமிழ்நாட்டின் நீர்ப்பாசன வசதிப் பெற்ற இடங்களுக்கு ஏற்றதாக கூறப்படுகிறது. ஒரு நெல் வகையின் காலம் என்பது விதைத்ததிலிருந்து அறுவடை வரை எடுக்கும் நாட்களின் எண்ணிக்கையைக் குறிக்கிறது. ஆடுதுறை - 57 ஒப்பீட்டளவில் மிதமான கால அளவைக் கொண்டுள்ளது, இது பொதுவாக சாதாரண வளர்ச்சி நிலைமைகளின் கீழ் சுமார் 130-135 நாட்கள் வரை நீடிக்கும். இருப்பினும், காலநிலை, மண் வளமைகள்  மற்றும் விவசாயிகள் ஏற்றுக்கொள்ளும் பயிர் மேலாண்மை நடைமுறைகள் போன்ற காரணிகளைப் பொறுத்து கால அளவு மாறுபடலாம் என்பதைக் கவனத்தில் கொள்ள வேண்டும்.

## மகசூல்
ஆடுதுறை - 57, ஒரு எக்டேருக்கு சராசரியாக **6502** கிலோ உற்பத்தித் திறன் கொண்டதாக பதிவு செய்யப்பட்டுள்ளது. சராசரியாக, இந்த நெல் வகை ஒரு எக்டேருக்கு 6 – 7.5 பார எடையளவு வரை மகசூல் தரும் என்றும், சாதகமான வளர்ச்சி நிலைமைகள் மற்றும் பயனுள்ள வேளாண் நடைமுறைகளுக்கு உட்பட்டதாகவும் கூறப்படுகிறது. இருப்பினும், இந்த மகசூல் மதிப்பீடு சிறந்த நிலைமைகளை அடிப்படையாகக் கொண்டது என்பதைக் கருத்தில் கொள்வது அவசியம்.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள TRRI நிறுவனத்தால் 2022 ஆம் ஆண்டு, **ஆடுதுறை - 57** நெல் இரகத்தை வெளியிடப்பட்டதாக அறியப்படுகிறது.

## சாகுபடி
ஆடுதுறை - 57 நல்ல நீர் தக்கவைப்பு திறன் கொண்ட நன்கு வடிகால் வசதியுள்ள மண்ணில் செழித்து வளரும். நைட்ரசன், பாசுபரசு மற்றும் பொட்டாசியம் உள்ளிட்ட போதுமான மண் ஊட்டச்சத்துக்கள், பொருத்தமான கரிமப் பொருட்களின் உள்ளடக்கத்துடன், இந்த வகை தானிய மகசூல் திறனை அதிகரிப்பதில் முக்கியப் பங்கு வகிப்பதாகவும், உகந்த மகசூலை அடைய சரியான நீர் மேலாண்மை மிக முக்கியமானது என்றும், பூக்கும் மற்றும் தானிய உருவாக்கம் போன்ற முக்கியமான வளர்ச்சி நிலைகளில் போதுமான நீர்ப்பாசனம் வழங்குவது நல்லது என்றும், தேங்கி நிற்கும் நீர் அல்லது நீர் தேங்கி நிற்கும் சூழ்நிலைகளைத் தவிர்ப்பதும் அவசியம் என கருதப்படுகிறது, ஏனெனில் அதிகப்படியான ஈரப்பதம் பூச்சி மற்றும் நோய் தாக்குதல்களுக்கு வழிவகுக்கும், ஒட்டுமொத்த மகசூலைக் குறைக்கும் என கூறப்படுகிறது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
மஸ்துங் மாவட்டம்

**மஸ்துங் மாவட்டம்** (*Mastung District*), பாகிஸ்தான் நாட்டின்  பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் தலைமையிடம் மஸ்துங் நகரம் ஆகும். மஸ்துங் நகரம், குவெட்டாவிற்கு தென்மேற்கே 50 கிலோமீட்டர் தொலைவில் உள்ளது.  
## மாவட்ட எல்லைகள்
 
மஸ்துங் மாவட்டத்திற்கு வடக்கே குவெட்டா மாவட்டம், தெற்கே கலாத் மாவட்டம், கிழக்கே கட்சி மாவட்டம், தென்மேற்கே நுஸ்கி மாவட்டம் எல்லைகளாக உள்ளது.

## மாவட்ட நிர்வாகம்
மஸ்துங் மாவட்டம் தஸ்த் மஸ்துங் வட்டம், மஸ்துங் வட்டம், காத் கூச்சா வட்டம் மற்றும் கர்திகேப் வட்டம் என 4 வருவாய் வட்டங்களைக் கொண்டுள்ளது.
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 43,695 குடியிருப்புகள் கொண்ட மஸ்துங் மாவட்டத்தின் மொத்த மக்கள் தொகை
3,13,271 ஆகும். பாலின விகிதம் 113.70 ஆண்களுக்கு 100 பெண்கள் வீதம் உள்ளனர். சராசரி எழுத்தறிவு 
45.97% ஆகும்.10 வயதிற்குட்பட்ட குழந்தைகள்  1,09,539 (35.07%) ஆக உள்ளனர். 40,374 (12.89%) மக்கள் நகர்புறங்களில் வாழ்கின்றனர். சமயச் சிறுபான்மையோர் 1,696 (0.54%) ஆக உள்ளனர்.

### மொழிகள்
இம்மாவட்டத்தில் பிராகுயி மொழியை 89.05% பேரும், பலூச்சி மொழியை 7.19% பேரும், பஷ்தூ மொழியை 2.12% பேரும், பிற மொழிகளை 1.64% பேரும் பேசுகின்றனர்.

## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
ஒருவன்

**ஒருவன்** என்பது 1999-இல் சுரேஷ் கிருஷ்ணா இயக்கத்தில் வெளியான அதிரடி இந்தியத் தமிழ்த் திரைப்படமாகும். சரத் குமார், பூஜா பத்ரா, தேவயானி ஆகியோர் நடித்திருந்தனர்.

## நடிகர்கள்

## இசை
திரைப்படத்தின் பாடல்கள், பின்னணி இசை ஆகியவற்றிற்கு தேவா இசையமைத்திருந்தார்.

## மேற்கோள்கள்

## வெளியிணைப்புகள்
*

பகுப்பு:1999 தமிழ்த் திரைப்படங்கள் 
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
தாயத் சங்கரன்

**தாயத் சங்கரன்** (*Thayat Sankaran*, 1924 - 1983) என்பவர் கேரளத்தைச் சேர்ந்த எழுத்தாளர், பத்திரிகையாளர், இலக்கிய விமர்சகர், அரசியல்வாதி, விடுதலைச் செய்ற்பாட்டாளர் ஆவார். சங்கரன் 1924 ஆம் ஆண்டு ஆகத்து 5 ஆம் நாள் தலச்சேரிக்கு அருகிலுள்ள பன்னியன்னூரில் பிறந்தார். ஆசிரியராக தனது வாழ்க்கையைத் தொடங்கிய இவர் கோழிக்கோடு கணபத் உயர்நிலைப் பள்ளியில் பத்து ஆண்டுகள் பணியாற்றினார். பின்னர்,  முதுகலைப் பட்டம் பெற்று பல்கலைக்கழக அளவில் ஆசிரியரானார். இவர் இந்திய தேசிய காங்கிரசிலும், பின்னர் பிரஜா கட்சியிலும், பிரஜா சோசலிசக் கட்சியிலும் பணியாற்றி, பின்னர் இந்திய மார்க்சிய பொதுவுடமைக் கட்சியில் சேர்ந்தார். கோழிக்கோட்டில் இருந்து வெளியாகும் இடதுசாரி சார்பு வாரார்நித செய்தித்தாளான *விப்லவத்தின்* ஆசிரியராக இருந்தார். நக்சல் வர்கீசின் மரணம் குறித்த சர்ச்சைக்குரிய எழுத்துக்களைத் தொடர்ந்து தாயத் *விப்லம்* இதழ் பணியில் இருந்து விலகினார். 1982–85 காலகட்டத்தில், இவர் *[[தேசாபிமானி (மலையாள இதழ்)|தேசாபிமானி]]* வார இதழின் ஆசிரியராக இருந்தார். யாருடைய எதிர்ப்பையும் பொருட்படுத்தாமல் இலக்கியத்திலும் அரசியலிலும் தனது கருத்துக்களைத் துணிச்சலாக வெளிப்படுத்தினார். இவர் கேரள கிரந்தசாலா சங்கம் மற்றும் புரோகமான கலா சாகித்ய சங்கத்துடன் தொடர்புடையவர். இவர் பல புத்தகங்களை வெளியிட்டார். இவரது படைப்பான *மானசிகமயா ஆதிமதம்* 1968 ஆம் ஆண்டு இலக்கிய விமர்சனத்திற்கான கேரள சாகித்ய அகாடமி விருதைப் பெற்றது. இவர் 1983 மார்ச் 23 அன்று பம்பாயில் உள்ள டாடா நினைவு மருத்துவமனையில் இறந்தார்.

## தேர்ந்தெடுக்கப்பட்ட படைப்புகள்

* *புதிய பரிப்ரேக்ஷயம்* (പുതിയ പരിപ്രേക്ഷ്യം)
* *அனாச்சாதனம்* (അനാച്ഛാദനം)
* *அந்தர்தர்சனம்* (അന്തർദ്ദർശനം)
* *சீதயும் நிரூபகன்மாரும்* (സീതയും നിരൂപകന്മാരും)
* *சாஹித்ய தீப்தி* (സാഹിത്യദീപ്തി)
* *சிந்தா சௌரபம்* (ചിന്താസൗരഭം)
* *துரவஸ்த: ஒரு படனம்* (ദുരവസ്ഥ: ഒരു പഠനം)
* *ஆசான்: நவோத்தானத்தின்றெ கவி* (ആശാൻ: നവോത്ഥാനത്തിന്റെ കവി)
* *வள்ளத்தோல்: நவயுகத்தின்றெ கவி (വള്ളത്തോൾ: നവയുഗത്തിന്റെ കവി* )
* *ஜெயபிரகாஷ் நாராயணன்* (ജയപ്രകാശ് നാരായണൻ)
* *பார்லமெந்றறி ஜனாதிபத்யம்* (പാർലമെന്ററി ജനാധിപത്യം)
* *பிறவியும் வளர்ச்சயும்* (പിറവിയും വളർച്ചയും)
* *பாரதீய நவோத்தானத்திந்றெ ரூபரேக (ഭാരതീയ നവോത്ഥാനത്തിന്റെ രൂപരേഖ* )
* *இந்தியன் வித்யாப்யாசம் நூற்றாண்டுகளிலூடெ* (ഇന്ത്യൻ വിദ്യാഭ്യാസം നൂറ്റാണ്ടുകളിലൂടെ)
* *மானசிகமாய அடிமத்தம்* (മാനസികമായ അടിമത്തം)

## மேற்கோள்கள்

## வெளி இணைப்புகள்
* Works by Thayat Sankaran Grandham.in (in Malayalam)

பகுப்பு:மலையாள எழுத்தாளர்கள்
பகுப்பு:மலையாள மக்கள்
பகுப்பு:கேரள எழுத்தாளர்கள்
பகுப்பு:1983 இறப்புகள்
பகுப்பு:1924 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
க. கு. குருமூர்த்தி

**க. கு. குருமூர்த்தி** (*G. G. Gurumoorthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் குருவாரெட்டியூர் கிராமத்தினைச் சேர்ந்தவர். பவானியில் உள்ள அரசு உயர்நிலைப் பள்ளியில் பள்ளிப் படிப்பினை முடித்துள்ளார். காங்கிரசு கட்சி சார்பில் 1957 முதல் 1962 வரை சட்டமன்ற உறுப்பினராகப் பணியாற்றிய இவர் சுயேச்சையாக 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பவானி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1921 பிறப்புகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
தாண்டலம் ஆஃபினியம் கார்பைடு

**தாண்டலம் ஆஃபினியம் கார்பைடு**  (*Tantalum hafnium carbide*) என்பது Ta4HfC5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேரமமாகும். TaxHfyCx+y என்ற பொது வாய்ப்பாட்டால் இச்சேர்மம் அடையாளப்படுத்தப்படுகிறது. எளிதில் உருகாத வேதியியல் சேர்மமாகக் கருதப்படும் இது தாண்டலம் கார்பைடு மற்றும் ஆஃபினியம் கார்பைடு ஆகியவற்றின் திண்மக் கரைசலாகவும் கருதப்படுகிறது. முதலில் இது அறியப்பட்ட எந்தவொரு வேதிப் பொருளையும் விட அதிக உருகும் தன்மையைக் கொண்டிருப்பதாக கருதப்பட்டது. ஆனால் புதிய ஆராய்ச்சி ஆஃபினியம் கார்போநைட்ரைடு அதிக உருகுநிலையைக் கொண்டுள்ள சேர்மம் என்பது நிருபிக்கப்பட்டுள்ளது. 

## பண்புகள்
தனித்தனியாக, தாண்டலம், ஆஃபினியம் கார்பைடுகள் இருமச் சேர்மங்களில் மிக உயர்ந்த உருகுநிலைகளைக் கொண்டுள்ளன. இவை முறையே 4,041 கெல்வின் (3,768 °செல்சியசு; 6,814 °பாரங்கீட்டு) மற்றும் 4,232 கெல்வின் (3,959 °செல்சியசு; 7,158 °பாரங்கீட்டு) ஆகும்.  Ta4HfC5 சேர்மத்துடன் கூடிய இவற்றின் "கலப்புலோகம்" 4,178 கெல்வின் (3,905 °செல்சியசு; 7,061 °பாரங்கீட்டு) என்ற உருகுநிலையைக் கொண்டுள்ளது.

தாண்டலம் ஆஃபினியம் கார்பைடு உருகுநிலையின் மிகக் குறைவான அளவீடுகள் மட்டுமே பதிவாகியுள்ளன, ஏனெனில் அதிக வெப்பநிலையில் வெளிப்படையான சோதனை சிக்கல்கள் உள்ளன. 2,225–2,275°செல்சியசு வெப்பநிலையில் தாண்டலம் கார்பைடு-ஆஃபினியம் கார்பைடு  திண்மக்  கரைசல்களைப் பற்றிய 1965 ஆம் ஆண்டு நடத்தப்பட்ட ஆய்வில், தாண்டலம் ஆஃபினியம் கார்பைடு சேர்மத்திற்கான ஆவியாதல் விகிதத்தில் குறைந்தபட்சமும், இதனால் வெப்ப நிலைத்தன்மையில் அதிகபட்சமும் கண்டறியப்பட்டது. இந்த விகிதம் தங்குதனின் விகிதத்துடன் ஒப்பிடத்தக்கது மற்றும் மாதிரிகளின் ஆரம்ப அடர்த்தியைப் பொறுத்து பலம் அமைகிறது. அவை தாண்டலம் கார்பைடு-ஆஃபினியம் கார்பைடு தூள் கலவைகளிலிருந்து சூடுபடுத்தி பிணைக்கப்பட்டு  செய்யப்பட்டன. மேலும் வெப்பநிலையும் 2,225–2,275°செல்சியசு வெப்பநிலையில் இருந்தன. ஒரு தனி ஆய்வில், TaC-HfC திண்மக் கரைசல்களில் தாண்டலம் ஆஃபினியம் கார்பைடு குறைந்தபட்ச ஆக்சிசனேற்ற விகிதத்தைக் கொண்டிருப்பது கண்டறியப்பட்டது.

தாண்டலம் ஆஃபினியம் கார்பைடு குட்ஃபெல்லோ நிறுவனத்தால் 45μm தூளாகத் தயாரிக்கப்பட்டது. $9,540/கி.கி (99.0% தூய்ய்மை) என்ற விலைக்கும் விற்கப்பட்டது.

## கட்டமைப்பு
தனிப்பட்ட தாண்டலம் மற்றும் ஆஃபினியம் கார்பைடுகள் ஒரு பாறை உப்பு கனசதுர அணிக்கோவை  அமைப்பைக் கொண்டுள்ளன. அவை பொதுவாக கார்பன் எண்ணிக்கை குறைபாடுடையவை. TaCx மற்றும் HfCx என்ற பெயரளவு வாய்ப்பாடுகளைக் கொண்டுள்ளன. இதில் Ta தனிமத்திற்கு  x = 0.7–1.0 மற்றும் Hf தனிமத்திற்கு x = 0.56–1.0 என்ற மதிப்புகள் உள்ளன. அவற்றின் சில திடமான கரைசல்களுக்கு இதே அமைப்பு காணப்படுகிறது. எக்சு-கதிர் விளிம்பு விளைவு தரவுகளிலிருந்து கணக்கிடப்பட்ட அடர்த்தி Ta 0.5Hf0.5C சேர்மத்திற்கு 13.6 கி/செ.மீ3 ஆகும். 14.76 கி/செ.மீ3 அடர்த்தி, அறுகோண நிக்கல் ஆர்சனிக்கு-வகை கட்டமைப்பு  (இடக்குழு P63/mmc, எண். 194, பியர்சன் குறியீடு hP4) Ta 0.9Hf0.1C0.5 சேர்மத்திற்குப் பதிவாகியுள்ளது.

## மேலும் காண்க
* ஆஃபினியம் கார்பைடு
* ஆஃபினியம் கார்போநைட்ரைடு

## மேற்கோள்கள்

பகுப்பு:தாண்டலம் சேர்மங்கள்
பகுப்பு:ஆஃபினியம் சேர்மங்கள்
பகுப்பு:கார்பைடுகள்
பகுப்பு:உருகாப் பொருட்கள்
கவிந்திர தீர்த்தர்

**கவிந்திர தீர்த்தர்** (*Kavindra Tirtha*) (கி. பி. 1333-) ஒரு துவைதத் தத்துவஞானியும், துறவியும், அறிஞரும் ஆவார். இவர் இவர் மத்துவாச்சாரியாருக்கு அடுத்தடுத்து உத்திராதி மடத்தின் ஏழாவது பீடாதிபதியாக இருந்தார். 

## வாழ்க்கை
கவிந்திரன் தனது முந்தைய வாழ்க்கை கட்டத்தில் வாதரத்னவல்லி எழுதிய விஷ்ணுதாசாச்சாரியருடன் இணைந்து பணியாற்றியுள்ளார். 

## மேற்கோள்கள்

## நூல் ஆதாரங்கள்
* 
* 
* 
*Edwin Gerow (ed.) (1990). *The Jewel-Necklace of Argument: (the Vādaratnāvali of Viṣṇudāsācārya)*. New Haven, Conn: American Oriental Society, 1990.
*
*

பகுப்பு:வைணவ சமயம்
பகுப்பு:கர்நாடக வரலாறு
பகுப்பு:இந்து சமயப் பெரியார்கள்
பகுப்பு:இந்து சமயப் பிரிவுகள்
பகுப்பு:வைணவ அடியார்கள்
பகுப்பு:பக்தி இயக்கம்
சிபைலா

**சிபைலா** (*Sibylla*) என்பது *கைமனோபோடிடே*  குடும்பத்தைச் சேர்ந்த கும்பிடுபூச்சி சிற்றினம் ஆகும். இது *சிபிலின்னே* என்ற துணைக் குடும்பத்தினைச் சார்ந்தது.

## விளக்கம்
*சிபைலா* சிற்றினங்கள் பக்கவாட்டு, முதுகுப்புற நீட்டிப்புகளுடன் நீண்ட மற்றும் மெல்லிய முன்மார்பினைக் கொண்டுள்ளன. தலை நான்கு பக்கவாட்டு கூர்முனைகளுடன் நிமிர்ந்த செயல்முறையைக் கொண்டுள்ளது.

## வகைப்பாட்டியல்
*மண்டோடியா* சிற்றினங்கள் *கோப்பு* பட்டியல்:

### துணைப்பேரினம் ''சிபில்லா''

# *சிபில்லா டைவ்சு* (கிக்லியோ-டோசு, 1915)
# *சிபில்லா டோலோசா* (ராய், 1975)
# *சிபில்லா கிராஷியோசா* (ரெஹ்ன், 1912)
# *சிபில்லா லிம்பாட்டா* (கிக்லியோ-டோசு, 1915)
# *சிபில்லா மாகுலோசா* (ராய், 1996)
# *சிபில்லா மர்மோராட்டா* (ராய், 1996)
# *சிபில்லா பாலியகாந்தா* (கெர்சுடீக்கர், 1889)
# *சிபில்லா பிரிதியோசா* (இசுடால், 1856) - **வகை இனங்கள்**

### துணைப் பேரினம் ''சிபிலோப்சிசு''

# *சிபில்லா கிரிபினி* (கிக்லியோ-டாஸ், 1915)
# *சிபில்லா ஓபெரோசா* (ராய், 1996)
# *சிபில்லா பண்ணுலதா* (கார்ச் 1894)
# *சிபில்லா பங்க்டாட்டா* (ராய், 1996)
# *சிபில்லா வாண்டர்பிளாட்செனி* (ராய், 1963)

## மேற்கோள்கள்

பகுப்பு:கணுக்காலி பேரினங்கள்
பகுப்பு:கும்பிடுபூச்சிகள்
மோர்வா சட்டமன்றத் தொகுதி

**மோர்வா சட்டமன்றத் தொகுதி** *(Morwa Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சமஸ்திபூர் மாவட்டத்தில் அமைந்துள்ளது. மோர்வா, உஜியார்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்
	
## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
பாராமாண்டிசு

*பாராமாண்டிசு* (*Paramantis*) என்பது கும்பிடுபூச்சி பேரினமாகும். இதில் கீழ்காணும் சிற்றினங்கள் அடங்கும்:

* *பாராமாண்டிசு நேட்டலென்சிசு*
* *பாராமாண்டிசு நியாசனா*
* *பாராமாண்டிசு பிரசினா* - **மாதிரி இனம்**
* *பாராமாண்டிசு சாக்ரா*
* *பாராமாண்டிசு டோகனா*
* *பாராமாண்டிசு விக்டோரியானா*
* *பாராமாண்டிசு விரிடிசு*

## மேற்கோள்கள்

பகுப்பு:கும்பிடுபூச்சிகள்
பகுப்பு:கணுக்காலி பேரினங்கள்
ஹப் மாவட்டம்

**ஹப் மாவட்டம்** (*Hub District*), பாகிஸ்தான் நாட்டின்  பலூசிஸ்தான் மாகாணத்தின் 37 மாவட்டங்களில் ஒன்றாகும். ஹப் மாவட்டம் பலூசிஸ்தான் மாகாணத்தின் தென்கிழக்கில், சிந்து மாகாணத்தின் எல்லையை ஒட்டி அமைந்துள்ளது. இதன் நிர்வாகத் தலைமையிடம் ஹப் நகரம் ஆகும். ஹப் நகரம் மாகாணத் தலைநகரான குவெட்டாவிற்கு தெற்கே 663கிலோமீட்டர் தொலைவிலும்; தேசியத் தலைநகரான இசுலாமாபாத்துக்கு 1,431 கிலோமீட்டர் தொலைவிலும் உள்ளது. 
## மாவட்ட எல்லைகள்
 
6,716 சதுர கிலோமீட்டர் பரப்பளவு கொண்ட ஹப் மாவட்டத்தின் வடக்கில் குஷ்தர் மாவட்டம், கிழக்கில் சிந்து மாகாணம், தெற்கில் அரபுக்கடல் மற்றும் மேற்கில் லஸ்பெலா மாவட்டம் எல்லைகளாகக் கொண்டுள்ளது. 
## மாவட்ட நிர்வாகம்

ஹப் மாவட்டம் 5 வருவாய் வட்டங்களைக் கொண்டுள்ளது.

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 49,449 குடியிருப்புகள் கொண்ட ஹப் மாவட்டத்தின் மக்கள் தொகை 3,82,885. பாலின விகிதம் 1000 ஆண்களுக்கு 913 பெண்கள் வீதம் உள்ளனர். சராசரி எழுத்தறிவு விகிதம் 35.90% ஆகும். நகர்புறங்களில்  227,872 (67.09%) மக்கள் வாழ்கின்றனர். 2017 கணக்கெடுப்பின் போது இதன் மக்கள் தொகையில் 10 வயதிற்குட்பட்ட குழந்தைகள் 105,437 (31.04%) இருந்தனர்.
### சமயங்கள்
ஹப் மாவட்டத்தில் இசுலாமியர்கள் 97.93%, இந்துக்கள் 1.67% மற்றும் பிற சமயத்தவர்கள் 0.40% உள்ளனர்.
### மொழிகள்
ஹப் மாவட்டத்தில் பலூச்சி மொழி 58.31%, சிந்தி மொழி 18.51%, பிராகுயி மொழி 15.80%, பஷ்தூ மொழி 4.08% சராய்கி மொழி 1.22% மற்றும் பிற மொழிகள் 2.08% பேசப்படுகிறது. 
## மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பாக்கித்தானின் மாவட்டங்கள்
சிறீ சிற்பி சித்தாந்தி சித்தலிங்க சுவாமி

**சிறீ சிற்பி சித்தாந்தி சித்தலிங்க சுவாமி** (*Sri Shilpi Siddanthi Siddalinga Swami*) ( 20 நவம்பர் 1885 - 11 ஜூலை 1952) மைசூர் மாநிலத்தின் அரச குருவும், மைசூர் மகாராஜா ஜெயச்சாமராஜா உடையாரின் தனிப்பட்ட குருவும் ஆவார். இவர் ஒரு முக்கிய ஓவியராகவும், சிற்பியாகவும், கட்டடக் கலைஞராகவும், எழுத்தாளராகவும் அறியப்படுகிறார். மைசூர் ஓவியம் மற்றும் கட்டடக்கலைக்கு இவர் செய்த பங்களிப்புக்காக அறியப்பட்டவர்.

## ஆரம்பகால வாழ்க்கை
சிறீ சித்தலிங்க சுவாமி, சித்தப்பாஜி மற்றும் தாய் மல்லஜம்மா ஆகியோருக்கு 1885 ஆம் ஆண்டில் கொல்லேகால் அருகே ஒரு விஸ்வகர்மா குடும்பத்தில் பிறந்தவர்.

## தொழில் வாழ்க்கை
1908 ஆம் ஆண்டில், நான்காம் கிருட்டிணராச உடையாரின் கீழ் மைசூரில் பணிபுரியும் வாய்ப்பு இவருக்கு கிடைத்தது. 

போசளப் பேரரசு மற்றும் ஆரம்பகால சாளுக்கியக் கலையை வலியுறுத்தும் இந்திய சிற்பக் கலையின் நூலான 'மானசர்' என்ற நூலை இயற்றினார். இவரது பிற பிரபலமான படைப்புகளில் குருகீதா மற்றும் சிவகீதா ஆகியவையும் சிற்பம் மற்றும் ஓவியம் பற்றிய இவரது சொந்த விளக்கங்களுடன் அடங்கும்.

பின்னர், மைசூரில் உள்ள காமகாமேசுவரி கோயிலுக்கு எதிரே ஜகத்குரு சைவசிற்ப பிரம்மரிசி குருகுலம் என்ற பெயரில் ஒரு சிற்பப் பள்ளியை நிறுவினார். இது 1949 ஆம் ஆண்டில், மைசூர் மகாராஜா ஜெயச்சாமராஜா உடையார் அவர்களால் திறந்து வைக்கப்பட்டது. 

## புகைப்படங்கள்

படிமம்:ಶ್ರೀ_ಗಾಯತ್ರಿ_ದೇವಿ.jpg| மைசூர் அரண்மனை அருங்காட்சியகத்தில் காயத்ரிதேவி ஓவியம்
படிமம்:ಶ್ರೀ_ಚಾಮುಂಡೇಶ್ವರಿ_ದೇವಿ.jpg| மைசூர் அரண்மனை அருங்காட்சியகத்தில்  சாமுண்டீசுவரி
படிமம்:Vidhana_Soudha.jpg|  சித்தலிங்க சுவாமிகளால் வடிவமைக்கப்பட்ட கருநாடக மாநிலத்தின் சட்டப்பேரவைக் கட்டடத்தின் குவிமாடங்கள், தூண்கள் மற்றும் பலகைகள் 


## மேற்கோள்கள்

பகுப்பு:சாமராசநகர் மாவட்ட நபர்கள்
பகுப்பு:இந்திய ஆன்மிக ஆசிரியர்கள்
பகுப்பு:1952 இறப்புகள்
பகுப்பு:1885 பிறப்புகள்
தனூரியா

**தனூரியா** (*Danuria*) என்பது *தெரோபிளாடிடே* குடும்பத்தைச் சேர்ந்த ஆப்பிரிக்க கும்பிடுபூச்சிகளின் பேரினமாகும்.

## சிற்றினங்கள்

* *[[தனூரியா அபினிசு]]*
* *[[தனூரியா ஆங்குசுடிகோலிசு]]*
* *[[தனூரியா பார்போசே]]*
* *[[தனூரியா புச்சோல்சி]]*
* *[[தனூரியா காங்கிகா]]*
* *[[தனூரியா கான்டோர்டா]]*
* *[[தனூரியா பசுகா]]*
* *[[தனூரியா கிராசிலிசு]]*
* *[[தனூரியா இம்பனோசா]]*
* *[[தனூரியா கிளிமந்த்ஜாரிகா]]*
* *[[தனூரியா அப்சுகுரிபென்னிசு]]*
* *[[தனூரியா செரடோடென்டேட்டா]]*
* *[[தனூரியா சப்லினியாட்டா]]*
* *[[தனூரியா துன்பெர்கி]]*

## மேற்கோள்கள்

பகுப்பு:கும்பிடுபூச்சிகள்
பகுப்பு:கணுக்காலி பேரினங்கள்
கப்ரு

**கப்ரு** என்பது 2.4 ஜிகா கெர்ட்சு  மீத்திறன் கணினி ஆகும். இது பென்டியம் ஜியோன் தொகுப்பு லினக்ஸ் 959 மிதப்புப் புள்ளிச் செயல்பாட்டின் மூலம் நிலையான வேகத்தை பெருகின்றது. இது இந்தியாவின் சென்னையில் உள்ள கணித அறிவியல் நிறுவனத்தால் உருவாக்கப்பட்டது. சூன் 2004-இல், உலகின் மிக சக்திவாய்ந்த கணினிகளின் முதல் 500 பட்டியலில் கப்ரு 264ஆவது இடத்தைப் பிடித்தது. கப்ரு எனும் இந்தப் பெயரானது இமயமலையின் ஓரு சிகரத்தின் பெயராகும்.

கப்ரு மீத்திறன் கணினியினை நிறுவும் யோசனையானது, கணினி அறிவியல் நிறுவனத்தின் பேராசிரியர் அரி தாசு தனது தத்துவார்த்த இயற்பியல் ஆராய்ச்சியைக் கையாள ஒரு மீத்திறன் கணினியின் தேவையினைத் தேடத் தொடங்கியபோது பிறந்தது. இது முதன்மையாக லேட்டிசு கேஜ் கோட்பாட்டின் துறையில் பெரிய அளவிலான உருவகப்படுத்துதல்களைக் கையாண்டுள்ளது.

இந்திய அணுசக்தித் துறை, கப்ருவை மேம்படுத்துவதற்காக இந்நிறுவனத்திற்கு ரூ.3.5 கோடி மானியம் வழங்கியது.

## மேற்கோள்கள்

பகுப்பு:கணினிக் கட்டமைப்பு
பகுப்பு:மீத்திறன் கணினிகள்
ஆடுதுறை - 58

**ஆடுதுறை - 58** *(ADT 58), சுட்டுப்பெயர்: (AD 12132), முன்மொழிவு எண்: (IET 291211)* எனப்படும் இந்த நெல் வகை, **[[ஆடுதுறை - 39 (நெல்)|ஆடுதுறை - 39]]** மற்றும் **Konark** நெல் இரகங்களை இணைத்து உருவாக்கப்பட்ட தமிழ்நாட்டின் கலப்பின நெல் இரகமாகும். மேலும் இது **ஆடுதுறை-39**க்கு சிறந்த மாற்று இரகமாக கணறியப்பட்டுள்ளது.

## காலம்
நடுத்தர கால அளவில் அறுவடைக்கு தயாராகும் இந்த நெல் வகை, **125 - 130** நாட்களில் முதிர்வடைவதாக கூறப்படுகிறது. தாளடி மற்றும் பின் சம்பா, போன்ற பருவங்களில் பயிரிடப்படும் இந்த நெல்வகை, தமிழ்நாட்டின் காவிரி கழிமுக மண்டலத்தின் தாளடி பருவத்தில் சாகுபடி செய்வதற்கு ஏற்றதாக கருதப்படுகிறது.

## மகசூல்
குலை நோய், செம்புள்ளி, இலைஉறை அழுகல் நோய்கள், இலைமடக்குப்புழு மற்றும் தண்டுத் துளைப்பானுக்கு மிதமான எதிர்ப்புத்திறனுள்ள ஆடுதுறை - 58, ஒரு எக்டேருக்கு சராசரியாக **6100** கிலோ உற்பத்தித் திறன் கொண்டதாக பதிவு செய்யப்பட்டுள்ளது. மேலும் ஆயிரம் நெல் மணிகளின் எடை 16.5 கிராம் கொண்ட நடுத்தர சன்ன அரிசியாக உள்ள இது, அரைவைத்திறன் (72%), முழு தானியத் திறன் (65%) ஆகும் என கூறப்பட்டுள்ளது. 

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள TRRI நிறுவனத்தால் 2023 ஆம் ஆண்டு **ஆடுதுறை - 58** நெல் இரகத்தை நடுவண் விதைக் குழுவுடன் கலந்தாலோசித்த பிறகு இந்திய அரசு இந்த வகையை வெளியிட்டுள்ளது. இந்த அறிவிப்பை வேளாண்மை மற்றும் விவசாயிகள் நல அமைச்சகத்தின் இணைச் செயலாளர் பங்கஜ் யாதவ் செப்டம்பர் 25, 2023 அன்று வெளியிட்டார் என அறியப்படுகிறது.

## சாகுபடி
வறட்சியைத் தாங்கி வளரக்கூடிய இந்த நெல் இரகத்தை,  2024 ஆம் ஆண்டு தமிழ்நாட்டின் விழுப்புரம், கிருசி விஞ்ஞான் கேந்திராவால் ஏற்பாடு செய்யப்பட்ட உழவர்கள், வயலில் புதிய நெல் வகையான  ஆடுதுறை - 58 ஐப் பயன்படுத்தி மொத்தம் இருபது கள செயல்விளக்கங்கள் நடத்தப்பட்டன. மேலும் ஆடுதுறை - 39 வகையை பயிரிடும் விவசாயிகள், சோதனை இரகமாக (விவசாயி நடைமுறை) பயன்படுத்தப்பட்டனர்.  இந்த இரகத்தின் செயல்விளக்கங்களில் சராசரியாக எக்டேர்-1க்கு 6,385 கிலோ மகசூல் பதிவு செய்யப்பட்டது, இது ஆடுதுறை - 39 வகையை (5761kg.ha-1) பயிரிடுபவர்களை விட 10.84% ​​அதிகமாகும் என அறியப்படுகிறது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
இயோமாண்டிசு

**இயோமாண்டிசு** (*Eomantis*)  என்பது ஆசியாவில் காணப்படும் கும்பிடுபூச்சி பேரினமாகும். இது துரோபிடோமேண்டினே துணைக்குடும்பத்தினைச் சார்ந்தது.

இந்த மீட்டெடுக்கப்பட்ட இயோமாண்டிசு உள்ள சிற்றினங்கள் முன்பு துரோபிடோமண்டிசின் துணைப்பேரினத்தின் கீழ் வைக்கப்பட்டன.

* இயோமாண்டிசு கட்டாடிபென்னிசு இசுடால், 1877-**மாதிரி இனம்**
* இயோமாண்டிசு இரிடிபென்னிசு வெசுட்வுட், 1889
* *இயோமாண்டிசு* *யுன்னானென்சிசு* வாங், 1993

## மேற்கோள்கள்

பகுப்பு:கும்பிடுபூச்சிகள்
பகுப்பு:கணுக்காலி பேரினங்கள்
புரூனேரியா

**புரூனேரியா** (*Brunneria*) என்பது *மாண்டிடே* குடும்பத்தைச் சேர்ந்த கும்பிடுபூச்சி பேரினமாகும். இவற்றின் மெல்லிய வடிவம் காரணமாக பெரும்பாலும் குச்சி கும்பிடுபூச்சி என்று அழைக்கப்படுகின்றன. மேலும் இந்தப் பேரினத்தின் சிற்றினங்கள் அமெரிக்காவை பூர்வீகமாகக் கொண்டவை.

## வகைப்பாட்டியல்
பின்வரும் சிற்றினங்கள் *புரூனேரியா* என்ற பேரினத்தில் அங்கீகரிக்கப்பட்டுள்ளன.

* *புரூனேரியா பொரியாலிசு* (பிரன்னர் கும்பிடுபூச்சி)
* *புரூனேரியா பிரேசிலியென்சிசு* (பிரேசியல் குச்சி கும்பிடுபூச்சி)
* *புரூனேரியா கிராசிலிசு*
* *புரூனேரியா கிராண்டிசு*
* *புரூனேரியா லாங்கா*
* *புரூனேரியா சப்டெரா* (சிறிய இறக்கைகள் கொண்ட குச்சி கும்பிடுபூச்சி)

## மேற்கோள்கள்

பகுப்பு:கும்பிடுபூச்சிகள்
பகுப்பு:கணுக்காலி பேரினங்கள்
கிரைசோமேண்டிசு

**கிரைசோமேண்டிசு** (*Chrysomantis*) என்பது கைமனோபோடிடே குடும்பத்தைச் சேர்ந்த கும்பிடுப்பூச்சி பேரினமாகும். இவை ஆப்பிரிக்காவை பூர்வீகமாகக் கொண்டவை. இப்பேரினத்தின் கீழ் கீழ்வரும் சிற்றினங்கள் உள்ளன.

* *கிரைசோமாண்டிசு கச்சினி*
* *கிரைசோமாண்டிசு காங்கிகா*
* *கிரைசோமாண்டிசு கிரார்டி*
* *கிரைசோமாண்டிசு ராய்*
* *கிரைசோமாண்டிசு பெசியோசா*
* *கிரைசோமாண்டிசு தெசுமன்னி*

## மேற்கோள்கள்

பகுப்பு:கும்பிடுபூச்சிகள்
பகுப்பு:கணுக்காலி பேரினங்கள்
ஒளி நினைவேந்தல்

**ஒளி நினைவேந்தல்** அல்லது **மெழுகுவர்த்தி ஏந்தி அஞ்சலி** ( Candlelight vigil ) என்பது ஒரு மனிதர் அல்லது குழு சார்ந்த உணர்வுகளை வெளிப்படுத்துவதற்காக நடத்தப்படும் அமைதியான நிகழ்வாகும். இது பெரும்பாலும் இரவில், சிறிய மெழுகுவர்த்தி ஒளியில் நடத்தப்படுகிறது. இதில் மக்கள் ஒன்று கூடி, மெழுகுவர்த்திகளை ஏற்றி, அமைதியாக நின்று தங்களது ஆதரவு, துக்கம் அல்லது நினைவுகூர்வை வெளிப்படுத்துகின்றனர்.

## நோக்கம் / பின்னணி
மெழுகுவர்த்தி அஞ்சலிகள் பல்வேறு நோக்கங்களுக்காக நடத்தப்படலாம். துயரமான சம்பவங்களில் (எ.கா., சாலை விபத்துகள், இயற்கை சீற்றங்கள், வன்முறைச் சம்பவங்கள்) உயிரிழந்தவர்களை நினைவுகூருவதற்காக இவை பெரும்பாலும் நடத்தப்படுகின்றன. இது பாதிக்கப்பட்டவர்களின் குடும்பங்களுக்கும் நண்பர்களுக்கும் ஆறுதலையும் சமூக ஆதரவையும் வழங்குகிறது. அநீதிக்கு எதிராகவும் நீதிக்காகவும் குரல் கொடுக்கவும் மெழுகுவர்த்தி அஞ்சலிகள் ஒரு அமைதியான போராட்ட வடிவமாகப் பயன்படுத்தப்படுகின்றன. உதாரணமாக மனித உரிமை மீறல்கள், குறிப்பிட்ட சமூகப் பிரச்சினைகள் அல்லது அரசியல் போராட்டங்கள் ஆகியவற்றிற்கு விழிப்புணர்வு ஏற்படுத்தவும், மாற்றத்தை வலியுறுத்தவும் இந்த நிகழ்வுகள் நடத்தப்படலாம். சில சமயங்களில், ஒரு குறிப்பிட்ட நோய் குறித்த விழிப்புணர்வை ஏற்படுத்தவும், பாதிக்கப்பட்டவர்களுக்கு ஆதரவு தெரிவிக்கவும் இவை பயன்படுத்தப்படுகின்றன.

## நிகழ்வின் அமைப்பு
ஒரு மெழுகுவர்த்தி அஞ்சலியின் வடிவம் மாறுபடலாம். ஆனால் பொதுவாக சில பொதுவான கூறுகளைக் கொண்டிருக்கும். பங்கேற்பாளர்கள் ஒரு குறிப்பிட்ட இடத்தில் பெரும்பாலும் ஒரு பொது பூங்கா, நகர சதுக்கம், அல்லது பாதிக்கப்பட்டவர்களுக்கு தொடர்புடைய ஒரு இடம் போன்ற ஒரு முக்கியமான இடத்தில் கூடுவார்கள். ஒவ்வொரு பங்கேற்பாளரும் ஒரு மெழுகுவர்த்தியை ஏந்தி இருப்பார்கள்.  இது பெரும்பாலும் துளிபடாத மெழுகுவர்த்தியாகவோ அல்லது மெழுகுவர்த்தி பாதுகாப்புடன் கூடியதாகவோ இருக்கும். பாதுகாப்பு காரணங்களுக்காக சில இடங்களில் மின்சார மெழுகுவர்த்திகள் அல்லது ஒளிரும் குச்சிகளும் பயன்படுத்தப்படலாம்.

நிகழ்வின் போது பொதுவாக அமைதி நிலவும்.  இது சிந்தனைக்கும் நினைவுகூரலுக்கும் இடமளிக்கும். சில அஞ்சலிகளில் பாதிக்கப்பட்டவர்களின் குடும்ப உறுப்பினர்கள், சமூகத் தலைவர்கள், அல்லது சம்பந்தப்பட்ட அமைப்புகளின் பிரதிநிதிகள் உரையாற்றலாம். இந்த உரைகள் நிகழ்வின் நோக்கத்தை விளக்குவதாகவும், பாதிக்கப்பட்டவர்களைப் பற்றிய நினைவுகளைப் பகிர்வதாகவும், அல்லது ஒரு குறிப்பிட்ட காரணத்திற்கான அழைப்பாகவும் இருக்கலாம். சூழ்நிலையைப் பொறுத்து இசை நிகழ்ச்சிகள், கவிதைகள் வாசித்தல், அல்லது பிரார்த்தனைகள் போன்றவையும் இடம்பெறலாம். பல அஞ்சலிகளில் பங்கேற்பாளர்கள் தங்கள் உணர்வுகளைப் பகிர்ந்துகொள்ள அல்லது ஒரு செய்தியை வெளிப்படுத்த வாய்ப்பு வழங்கப்படலாம்.

## சமூக முக்கியத்துவம்
மெழுகுவர்த்தி அஞ்சலிகள் ஒரு சமூகத்திற்குள் ஒற்றுமை மற்றும் கூட்டு ஆதரவு உணர்வை வளர்க்கின்றன. இது துயரத்தின் போது தனிமைப்படுத்தப்பட்டதாக உணரும் நபர்களுக்கு ஆறுதல் அளிக்கிறது. மெழுகுவர்த்திகளின் அசைவற்ற ஒளி சத்தமில்லாத எதிர்ப்பின் அல்லது ஆழ்ந்த மரியாதையின் ஒரு சக்திவாய்ந்த காட்சி அடையாளமாக செயல்படுகிறது. இது ஒரு பிரச்சினைக்கு பொது கவனத்தை ஈர்க்கவும், ஊடக வெளிப்பாட்டைப் பெறவும், அதன் மூலம் சமூக மாற்றத்திற்கான அல்லது நிவாரணத்திற்கான ஒரு உந்துதலை உருவாக்கவும் உதவும். உலகெங்கிலும் மெழுகுவர்த்தி அஞ்சலிகள் பல்வேறு கலாச்சார மற்றும் அரசியல் சூழ்நிலைகளில் துயரம், எதிர்ப்பு மற்றும் நம்பிக்கையின் வெளிப்பாடாக நடத்தப்படுகின்றன.

## மேற்கோள்கள்

பகுப்பு:நம்பிக்கைகள்